KOMIMEMISA ngambo elɛmbisaka mingi mpenza. Mokonzi Davidi akomaki ete: “Mabunga na ngai eleki na motó na ngai; lokola mokumba moko ya kilo, yango eleki ngai na kilo.” (Nzembo 38:4) Bakristo mosusu bayokaka mawa oyo eleki ndelo mpe bamonaka ete Yehova akoki kolimbisa bango te. (2 Bakorinti 2:7) Makanisi wana ezali malamu? Ata soki osalaki masumu ya minene, okanisi ete Yehova abosaná yo mpe akoki kolimbisa yo ata moke te? Te, ezali bongo te!